Հավելված

ՀՀ Սյունիքի մարզի Մեղրի

 համայնքի ավագանու

2023թ.փետրվարի 15–ի N -Ն որոշման

**ՄԵԿՆԱՐԿԱՅԻՆ ԳՆԵՐ**

**ՄԵՂՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ 2023 ԹՎԱԿԱՆԻՆ ՕԳՏԱԳՈՐԾՄԱՆ, ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ԵՎ ՕՏԱՐԵԼՈՒ, ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐԻ ՎԱՐՁԱՎՃԱՐՆԵՐԻ ԵՎ ՕՏԱՐՄԱՆ**

1.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերի 2023 թվականին օտարման մեկնարկային գինը 1քմ-ի համար սահմանել ոչ պակաս հողամասի կադաստրային արժեքից:

2.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող Հայաստանի Հանրապետության հողային օրենսգրքի 60-րդ հոդվածով սահմանված հողամասերից Մեղրի և Ագարակ քաղաքներում 2023 թվականին կառուցապատման իրավունքով տրամադրելու համար տարեկան վարձավճարների չափեր սահմանել՝

1)առանց մրցույթի կառուցապատման իրավունքով տրամադրվող հողամասերի 1 քմ-ի համար` 1500 (մեկ հազար հինգ հարյուր) դրամ, բացառությամբ ընդերքօգտագործման իրավունքով օգտագործվող հողամասերի, որի համար սահմանել 1 հեկտարի համար՝ մեկնարկային գին 300000 (երեք հարյուր հազար) դրամ

2)մրցութային կարգով կառուցապատման իրավունքով տրամադրվող հողամասերի 1քմ-ի համար՝ մեկնարկային գին 2000 (երկու հազար) դրամ.

3)ավտոտնակների կառուցման համար կառուցապատման իրավունքով տրամադրվող հողամասերի 1 քմ-ի համար՝ մեկնարկային գին 1000 (մեկ հազար) դրամ:

3.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող Հայաստանի Հանրապետության հողային օրենսգրքի 60-րդ հոդվածով սահմանված հողամասերից Հայաստանի Հանրապետության Սյունիքի մարզի Մեղրի համայնքի գյուղական բնակավայրերում 2023 թվականին կառուցապատման իրավունքով տրամադրելու համար տարեկան վարձավճարների չափեր սահմանել՝

1)առանց մրցույթի կառուցապատման իրավունքով տրամադրվող հողամասերի 1քմ-ի համար` ոչ պակաս անշաժ գույքի հարկին հավասարեցված տարեկան դրույքաչափից.

2)մրցութային կարգով կառուցապատման իրավունքով տրամադրվող հողամասերի 1 քմ-ի համար՝ ոչ պակաս անշարժ գույքի հարկին հավասարեցված տարեկան դրույքաչափից:

4.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերի 2023 թվականին օգտագործման (վարձակալության) տրամադրման մեկնարկային գինը 1քմ-ի համար սահմանել ոչ պակաս անշարժ գույքի հարկին հավասարեցված տարեկան դրույքաչափից:

5.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերից օգտակար հանածոների արդյունահանման նպատակով երկրաբանական ուսումնասիրություն իրականացնելու համար հողամասերի տրամադրման 1 հեկտարի վարձավճարի տարեկան չափ սահմանել՝ մինչև 10 հեկտարի համար 200000 (երկու հարյուր հազար) դրամ, 10-50 հեկտարի համար 300000 (երեք հարյուր հազար) դրամ, 50 հեկտարից ավելիի համար 500000 (հինգ հարյուր հազար) դրամ, այլ հետախուզական-հետազոտական աշխատանքներ իրականացնելու համար՝ 1 հեկտարի համար տարեկան 300000 (երեք հարյուր հազար) դրամ:

**ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ**